**Тема:** Теләсә нинди почмакның тригонометрик функцияләре (йомгаклау дәресе).

**Максат:**

 -теләсә нинди почмакның синусы, косинусы, тангенсы, котангенсы билгеләмәсен белергә;

 -тригонометрик функцияләрнең үзлекләрен белергә;

-почмакның радианлы һәм градуслы үлчәмнәре арасындагы бәйлелекне белергә;

 -теләсә нинди почмакның синус, косинус, тангенс, котангенсының кыйммәтен таба белергә.

**Метод:** дәрес-презентация.

**Тип:** белемнәрне барлау.

**Җиһазлар һәм күрсәтмәлелекләр**: таблицалар, тарату карточкалары, компьютер, компьютер презентациясе.

 **Дәрес барышы.**

**Актуальләштерү:**

-Исәнмесез, укучылар! Барыгыз да дәресне башлап җибәрергә әзерме? Бүгенге дәресебез тригонометриянең “Теләсә нинди почмакның синусы, косинусы, тангенсы, котангенсы”дигән темасы буенча йомгаклау дәресе була. Дәреснең этаплары белән танышу өчен экранга карыйбыз (слайд):

-тригонометрия тарихы турында;

-контроль сораулар;

-телдән исәпләү;

-тест;

-күнегүләр эшләү;

-мөстәкыйль эш;

-өйгә эш;

-йомгаклау,билгеләр кую.

 Тригонометрия тарихы белән безне Алинә таныштырып үтәр.Сүзне аңа бирик.(укучы чыгышы)

Дәвам итәбез. (Дәреснең калган өлеше слайдлар буенча дәвам итә.)

**Өй эше:**Карточкалардагы биремнәрнеэшләргә**.**